Torkel Lillefosse

Torkel Knutsen Lillefosse (1868–1946) var en norsk botaniker. Han var sjøllært, og ble utnevnt til statsstipendiat i 1921. Han kartla floraen over store deler av Vestlandet, og utga Strandebarms flora i Nytt magasin for naturvidenskapene 1940. Ved siden av botanikken var han også kjent som treskjærer. 

Han vokste opp på en husmannsplass, og drev selv plassen som nygift i 1900. Senere bosatte han seg i kyrkjebygda i Strandebarm og arbeidet som gartner, i folketellinga for 1910 kalles han «Kumunegartner». 

Han samlet og kartla planter fra Hordaland og Sogn og Fjordane, og hans samlinger er i dag fordelt på de botaniske museene i Bergen og Oslo.

Referanser 

Norske botanikere
Statsstipendiater
Personer fra Kvam kommune